Suid Afrikaanse Nuus Thread - Page 38 - Stormfront
Page 38 of 226 « First < 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 88 138 > Last »
03-20-2006, 03:14 AM #371
Rooftog glo nie 'ernstig' genoeg vir polisie
'n WEDUWEE van Bloemfontein wat met haar tuiskoms deur 'n gewapende man ingewag en oorval is, het glo daarná by polisiebeamptes verneem die rooftog word nie as "ernstig" genoeg beskou om 'n reaksievoertuig uit te stuur nie.
"Ek het self na die Parkweg-polisiekantoor gegaan en die saak aangemeld," het mev. Christie Botha (65) gister vertel.
'n Polisiebeampte by die polisiekantoor het glo gesê die beamptes kan nie uitgaan nie.
Die weduwee moet self inkom en 'n verklaring kom aflê, vertel sy.
Die beampte het glo nie 'n rede gegee waarom niemand na die toneel kon gaan om die gewapende voortvlugtiges te soek nie.
Botha, 'n pensioentrekker, is verlede week na bewering met 'n vuurwapen teen die nek gedreig en rondgepluk.
Die aanvallers het haar in die motorhuis voorgelê, uit haar voertuig gesleep, met 'n vuurwapen gedreig en teen die grond gegooi.
'n Buurman het haar sekondes voordat met haar motor gevlug is, voor die Toyota Corolla se wiele weggepluk.
Botha is met ligte kneusplekke en kniebeserings in die Rosepark-hospitaal behandel.
Die aanval was laatmiddag by Latana 3, 'n sekuriteitsmeenthuiskompleks in Gardeniapark.
Insp. Harry Nagel, polisiewoordvoerder, het by navraag gesê waar geen onmiddellike gevaar heers nie, moet misdaadslagoffers self 'n klag by die polisiekantoor indien.
"Die polisie gaan gewoonlik in noodgevalle en ernstige gevalle uit.
In gevalle waar onmiddellike en dreigende gevaar heers, word mense aangeraai om die blitspatrollie te bel."
Nagel raai mense aan om beamptes wat nie die nodige samewerking en hulp gee nie, se name aan die stasiekommissaris deur te gee.
As daar steeds geen terugvoering is nie, moet die voorval by die bevelvoerder of gebiedskantoor aangemeld word.
03-20-2006, 04:36 PM #372
Egpaar gemartel in aanval
VANDERBIJLPARK. - Die rondgaande hooggeregshof in Vereeniging het Vrydag die skokfeite aangehoor van 'n marteling wat 'n Vanderbijlparkse egpaar moes deurmaak toe hulle deur hul tuinier oorval en erg aangerand is.
Die egpaar, wat om etiese redes nie geïdentifiseer word nie, se 'dag van hel' het op 14 September 2004 begin toe die beskuldigde, Pakiso Samuel Mosikili (24), die vrou na bewering in hul luukse huis in Vanderbijlpark se swierige SW5-gebied oorval het.
Hy het geld van haar geëis, waarna hy haar met 'n mes teen die keel na 'n hout-tuinhuis gedwing het. Hier is sy deur die aanvaller vasgebind en verkrag. Die vrou se niksvermoedende eggenoot het kort daarna by die hoofhuis opgedaag. Mosikili het intussen 'n kastrol met kokende olie of 'n soortgelyke vloeistof op die stoof voorberei en die huiseienaar daarmee ingewag. Toe die man inkom, het Mosikili na bewering die kastrol met kokende vloeistof op hom uitgeskiet en hom vasgebind agtergelaat. Die aanvaller is daarna glo terug na die tuinhuis, waar hy die vrou met 'n hamer begin slaan en met 'n mes gesteek het. Ondanks ernstige beserings kon die vrou daarin slaag om deur 'n venster te ontsnap en hulp te ontbied. Mosikili het probeer ontvlug met 'n duur ring, 'n selfoon, twee kontanttjeks wat die vrou onder dwang vir hom moes uitskryf, sowel as twee sakke klere.
Hy is egter op die toneel betrap en in hegtenis geneem. Al die gesteelde goedere was steeds in sy besit. Die saak word op 28 Augustus voortgesit.
03-20-2006, 04:49 PM #373
Tik... gevaarligte flikker oor dwelm
DIE dwelm tik (metamfetamien) kan nie meer beskryf word as 'n "tydbom" wat wag om te ontplof nie... Dit hét reeds. En die hokslaan van dié groot bedreiging is nie in sig nie.
Polisie arresteer dwelmsmouse en -gebruikers in hul tientalle, maar die bedryf is so winsgewend dat dwelmsmouse hulle deur niks laat stuit nie. In die Wes-Kaap het dwelmverwante misdaad in 2005 met 52% gestyg teenoor 2004. Dit, terwyl alle ander vorms van ernstige misdaad in dié provinsie afgeneem het. Howe moet tot so lank as 12 maande op die uitslae van forensiese toetsing van gekonfiskeerde stowwe wag voordat met vervolging van sulke kriminele begin kan word.
Intussen, terwyl maatskaplike werkers hul hande vol het en rehabilitasie-instansies nie kan voorbly met die snelgroeiende aantal tik-verslaafdes wat by hul deure kom aanklop nie, loop verdagtes vry buite rond... vry om met hul ? in die woorde van 'n gesoute speurder ? "duiwelswerk van die verwoesting van jong lewens en die opbreek van gesinne" voort te gaan.
Lede van die Cloetesville SAPD, ten spyte van beperkte hulpbronne en mannekrag, doen wat hulle kan om die euwel van dwelms onder die knie te kry. Van die begin van Januarie tot 28 Februarie vanjaar is nie minder nie as 34 dwelmsmouse en -gebruikers deur dié stasie alleen tydens spesiale operasies - veral oor naweke - in hegtenis geneem. Die ouderdomme van gearresteerdes wissel van 13 tot 56 jaar, laasgenoemde 'n huisvrou en moeder. Daar is ook op groot hoeveelhede tik en tik-toerusting, soos glasbuisies en pypies vir dwelmgebruik, beslag gelê.
Volgens die polisie bevat die tik-kristalle uiters gevaarlike chemiese stowwe. Laboratoriumtoetse het al aan die lig gebring dat selfs rottegif en reinigingsmiddels in tik gevind is. By een woning is beslag gelê op 100 verseëlde glasbuisies Xylotox, 'n oplossing wat deur tandartse as verdowingsmiddel gebruik word.
Supt. Casper Venter, senior van die polisie se Dwelmeenheid, sê tik is nie net een van die dwelms met die vinnigste verslawing op die mark nie, maar ook lewensgevaarlik. "Dit is 'n stimulant, 'n opwekker wat die gebruiker 'goed' laat voel. Dit versnel egter die verouderingsproses van breinselle. Veroudering wat normaalweg tussen 5 en 10 jaar neem, word deur tik tot 2 jaar verhaas. Dit gee aanleiding tot Parkinsons-siekte by jongmense ? 'n kwaal wat met ouderdom geassosieer word en by bejaardes voorkom. Die stof wat deur neus-snuiwing of met behulp van glasbuisies ingeasem word, vorm, wanneer dit die brein deur die bloedstroom bereik, 'n kombers oor die brein, die gedeelte waar jou motivering om te presteer en positief op te tree, geleë is. Dié deel van die brein verrot weens gebrek aan suurstof. Dit brand letterlik gate in die gebruiker se brein," sê supt. Venter.
Volgens hom affekteer tik ook ander lewensbelangrike organe soos die hart en lewer. "Tik-slagoffers se liggame kan dit nie hanteer nie, en tik-sterftes neem onrusbarend toe. In 2004 was daar een tik-verwante sterfte. Sedertdien was daar al verskeie. In 2001 is 17 tik-sake by die polisie aangemeld. In 2005 is meer as 1 100 aangemeld.
"Tik is tans die dwelm van voorkeur in Suid-Afrika. Hoewel die probleem reeds baie ernstig hier is, is ons steeds10 jaar agter by die res van die wêreld. Ons het nog nie werklik die vernietigende effek van tik gesien nie," het Venter gesê.
03-20-2006, 04:52 PM #374
MEER as R20 000 is verlede week tydens 'n gewapende roof by die Weltevrede Spar op Wellington gesteel.
Die winkel was besig om Woensdagaand omstreeks 20:00 toe te maak, toe vyf Xhosasprekende mans wat reeds binne die winkel was, een van die sekuriteitswagte bestorm het.
Die mans wat almal gewapen was, het geld uit die kasregisters gehaal, en daarna die kantoor bestorm en een van die werknemers, Adriaan Fisher, aangerand.
Hulle het op die kluis se sleutels aangedring en daarna al die kontant daaruit verwyder.
Die bestuurder van die Spar, Mary Fisher (Adriaan se ma), het gesê dat die hele voorval deur die sekuriteitskameras opgeneem is, en hopelik sal die rowers hierdeur vasgetrek word.
"Ons is net baie bly dat niemand erg beseer is nie, aangesien al die mans gewapen was."
'n Woordvoerder van die polisie het gesê dat die soektog na die mans voortgesit word, en alle leidrade word opgevolg.
Die ondersoekbeampte het gister die sekuriteitsvideos bestudeer.
03-20-2006, 04:55 PM #375
'n KLAG van bedrog word ondersoek teen Werner van der Merwe, 'n voormalige werknemer van die begrafnisondernemer Doves.
Van der Merwe het sy pos verloor nadat 'n kliënt gekla het dat haar ma se begrafnis haar R5152 gekos het, wat sy kontant betaal het op Van der Merwe se aandrang.
Toe sy 'n afskrif van die kwitansie vir die boedel benodig het, is daarop aangedui dat die begrafnis slegs R2 290 gekos het.
Haar navrae by Doves se hoofkantoor het gelei tot 'n interne oudit en die ontslag van die werknemer, wat na bewering die verskil in sy sak gesteek het.
Volgens Hannes Wilken, uitvoerende hoof van Doves, het geen kliënt skade gely nie, maar die maatskappy het wel skade gely, omdat
Van der Merwe sou voorgegee het dat goedkoper begrafnisse gelewer is as die werklike diens wat gelewer is. Sowat 14 begrafnisse (R28 600) is ter sprake.
Wilken waarsku dat kliënte te alle tye moet aandring op 'n amptelike kwitansie.
Hy het enige kliënt wat navrae het, uitgenooi om hom te kontak by Doves se hoofkantoor tel 975-1010.
03-20-2006, 05:03 PM #376
Gestroopte perlemoen byna R6m werd
HERMANUS - Die reuse perlemoenvonds wat verlede week tussen Hermanus en Stanford gemaak is, is die grootste vonds van dié aard nog in die Wes-Kaap.
Daar is beslag gelê op ongeveer 4,5 ton perlemoen met 'n beraamde waarde van R5,8 miljoen.
Justin Enslin, hoof-marienebewaringsinspekteur van mariene-en-kusbestuur (MICB), het beaam dat dit "die grootste vonds perlemoen nog in die Wes-Kaap" is.
Gedroogde perlemoen duurder as vars perlemoen
Die waarde van die 4,5 ton perlemoen wat verlede Woensdag naby Stanford gevind is, word op R5, 846 miljoen beraam.
03-20-2006, 05:07 PM #377
Bloeddruk daal nadat hof dié stres 'n siekte maak
Die lot van duisende polisiebeamptes "en alle werkers wat in die werkplek aan uitermatige spanning onderwerp word" is ingrypend verander met 'n hofbevel dat post-traumatiese stres (PTS) voortaan as 'n beroepsiekte beskou móét word en dat lyers daaraan gevolglik op vergoeding van die departement van arbeid se vergoedingskommissaris geregtig is.
Dié uitspraak van 'n volbank van drie regters ten opsigte van twee Natalse polisiemanne is die naweek deur regskenners en arbeidsregspesialiste as "die grootste deurbraak nog" in die arbeidsreg met betrekking tot beroepsiektes beskryf.
Een van die gevolge van die uitspraak, sê hulle, is dat "elke werkgewer in die land voortaan op sy hoede" sal moet wees. As werkers uit die aard van hul werk aan spanning onderwerp word, sal hulle onmiddellik maatreëls moet tref om aan sulke werkers sielkundige hulp te gee.
Dit, sê die kenners, sluit beroepe soos die polisie, metropolisie, brandweerdiens , ambulansdiens , para-medici "en selfs die onderwys, waar onderwysers soms blootgestel word aan moeilike omstandighede", in.
Aan die spits van die veldtog om PTS as beroepsiekte ingevolge die Wet op Vergoeding vir Beroepsbeserings en - siektes verklaar te kry, staan mnr. Wim Cornelissen van Wim Cornelis sen-prokureurs (in assosiasie met Wilsenach.Van Wyk ) van Pretoria.
Cornelissen hanteer jare reeds "honderde" gevalle van veral polisielede met PTS en word beskou as 'n kampvegter vir die regte van werkers wat in hul werksituasie aan baie stres onderwerp word.
"Werkgewers sal nou ontsettend op hul hoede moet wees, want as hulle nie betyds hulp aan getraumatiseerde werkers gee nie en sulke werkers word later medies ongeskik verklaar weens PTS, kan eise van honderdmiljoene rand op die lessenaar van die vergoedingskommissaris van die departement van arbeid beland. Sulke werkers kon voor die uitspraak nie sulke eise instel nie."
Die uitspraak is gelewer deur regters P.C. Combrinck, B. Niles- Duner en K. Pillay. Volgens Cornelissen het die staat te kenne gegee dat geen appèl na die appèlhof aangeteken gaan word nie en PTS is dus nou formeel 'n beroepsiekte.
03-20-2006, 05:24 PM #378
Twee verdagtes nog op vrye voet
Twee mans wat twee weke gelede uit polisiebewaring in Roodepoort ontsnap het nadat hulle aanvanklik vir gewapende huisroof vasgetrek is, skuil glo in Johannesburg. Volgens insp. Solomon Sibiya, polisiewoordvoerder, is dit egter "slegs 'n kwessie van tyd voor hulle die mans gaan aankeer".
"Ons gaan hulle binnekort vastrek, want ons het intussen inligting en adresse opgespoor wat die twee in Johannesburg plaas," het hy gesê.
Drie mans is vroeër betrap nadat hulle 'n vrou, haar twee kinders en gaste by hul huis in Quellerie Park in Krugersdorp met wapens aangehou het, terwyl hulle die huis kaalgestroop het.
"Hulle het daarna in die gesin se BMW gevlug, maar flink polisiewerk en bystand deur Tracker-voertuigopsporing , het gesorg dat die misdadigers in Braamfontein vasgetrek is . "Na 'n oor en weer geskietery tussen die polisie en die verdagtes, is een van die mans gewond en deur die polisie na 'n plaaslike hospitaal geneem, waar hy later aan sy wonde beswyk het," het Sibiya gesê. Die ander twee verdagtes is gearresteer.
"Dié twee is 'n paar dae later sonder rede deur 'n ondersoekbeampte ontslaan en het toe op die vlug geslaan.
Volgens Sibiya is daar nog geen dissiplinêre stappe teen die ondersoekbeampte gedoen nie.
03-20-2006, 05:26 PM #379
'n 86-jarige vrou van 'n aftreeoord in Helderkruin, Roodepoort, was verlede Woensdagaand "pimpel en pers" van die beserings toe 'n rower - wat gips om sy been gehad het - haar gyselaar gehou het in haar huis in sy poging om van die polisie te vlug.
Volgens die slagoffer, me. Corrie van den Oever, 'n Hollandse vrou wat die grootste deel van haar lewe in Suider-Afrika deurgebring het, is die voorval die eerste waarvan sy weet by die Eden Village-aftreeoord.
"Twee rowers was besig om deur 'n dak in te breek by 'n huis langs die aftreeoord. Die polisie het opgedaag en die een met die gips het van die dak oor die muur van die aftreeoord gespring.
"Hy het seker gesien my deur is oop. Ek het gesit en televisie kyk, maar toe ek weer sien, staan hy langs my. Hy het gesê ek moet stil bly en het my in die badkamer ingesleep," het Van der Oever gesê.
Volgens haar was sy regtig bang en het sy probeer terugbaklei.
"Hy het sy hand oor my mond gesit en die deur gesluit. Ek het probeer terugveg, maar wat kan 'n ou vrou soos ek nou aan 'n jong outjie soos hy doen?
"Gelukkig het my buurvrou gesien iets is verkeerd en toe sy inkom, het sy bloed teen die badkamerdeur gesien. Sy het die polisie daarheen geroep. Hulle het die deur afgebreek en die man gearresteer," het sy vertel.
Die man het volgens haar vreeslik verskrik gelyk toe hy in die badkamer was.
Volgens Van den Oever, wat rug- en armbeserings opgedoen het, sal dié voorval haar nie van die aftreeoord laat wegtrek nie.
"Normaalweg is dit 'n veilige plek. Maar waar is 'n mens nou eintlik veilig deesdae? Hulle spring dan van dakke af, of daar nou gips aan hul bene is of nie."
Supt. Paula Nothnagel, polisiewoordvoerder, het bevestig dat die voorval plaasgevind het.
"Die polisie het die verdagtes gearresteer toe hulle probeer vlug het," het sy gesê.
03-21-2006, 02:58 AM #380
Vlaag van rooftogte tref Kaapstad
KAAPSTAD. – Drie gewapende rooftogte het gister binne die bestek van minder as drie uur in die stad plaasgevind.
Twee mense is in die een voorval gewond, terwyl geen skote in die ander twee afgevuur is nie.
Kapt. Elliot Sinyangana, 'n polisiewoordvoerder, wou nie bespiegel oor 'n moontlike verband tussen die rooftogte nie en het gesê die polisie-ondersoeke moet hul loop neem.
In die eerste voorval omstreeks 11:30 is 'n sekerheidswag deur twee verdagtes oorrompel nadat hy geld by 'n kettingwinkel in McIntyrestraat in Parow afgehaal het.
Volgens insp. Bernadine Steyn, polisiewoordvoerder, het een van die verdagtes glo 'n vuurwapen teen die wag se nek gedruk en sy wapen geneem terwyl een van sy trawante twee geldtrommels gevat het.
Die mans het in 'n wit Golf met een ander insittende gevlug.
Omstreeks 11:35 het gewapende rowers op die Metropolitan-sentrum in Charlesville toegeslaan.
Vier insittendes van 'n wit Toyota Tazz het na bewering op drie sekerheidsbeamptes, wat geld gaan afhaal het, losgebrand terwyl hulle na hul voertuig op pad was.
Een van die beamptes is in die regterbeen gewond. 'n Omstander is in haar linkerbeen getref.
Die verdagtes het gestop en 'n geldtrommel gegryp. Die sekerheidsbeamptes het op die vlugtende rowers geskiet.
Die motor wat in die rooftog gebruik is, is kort ná die voorval verlate in die KTC-informele nedersetting in Guguletu aangetref.
In nog 'n voorval het drie mans omstreeks 13:05 Coin-sekerheidswagte by die Universiteit van Kaapstad van 'n onbekende bedrag geld beroof. Sinyangana het gesê die mans het die geparkeerde vervoerwa in Librarystraat se weg met twee voertuie versper.
Die verdagtes het die bestuurder agter in die geldwa geboei en met 20 geldtrommels gevlug.
Die rooftogte word deur die eenheid teen ernstige geweldsmisdade ondersoek. Mense met inligting kan die eenheid by 021 951 8570 of Stop Misdaad by 08600 10111 bel.